**Årsmøde i seniorudvalget ved Socialpædagogerne i kreds Midt- og Vestjylland.**

**Onsdag den 19. februar 2020 kl. 12.45-14.30**

**Birk Centerpark 4, 7400 Herning.**

Dagsorden efter kommissoriet:

1. Valg af dirigent og referent.
2. Orientering om årets aktiviteter.
3. Kredsformand Peter Sandkvist fortæller om hvad SL arbejder med.
4. Fremtidigt arbejde.
5. Indkomne forslag.
6. Valg til seniorudvalget – På valg:

 Lisbeth Berthelsen

 Ingeborg Klinkby

 Betty Ringgaard

 Ulla Keldsen

 Mogens Jepsen

 Anna Grethe Jensen

 Anders Ole Andersen

1. Eventuelt.

Ad.1. Lisbeth bød velkommen til årsmødet og glædede sig over det store fremmøde.

 Dirigent: Lisbeth Berthelsen.

 Referent: Betty Ringgaard.

Ad.2. Håber alle har modtaget mail med Årets Aktiviteter. Modtager man ikke mail om seniorudvalgets

 aktiviteter, skal man kontakte SL og opgive sin mailadresse.

Ad.3. Peter Sandkvist: Vi arbejder for tiden med ekstra opmærksomhed på, at få kontakt med

 de nyuddannede pædagoger. Vi bruger ca. 50 % af vores tid på at sikre gode og ordentlige

 socialpædagogiske arbejdsvilkår for vores medlemmer, og ca. 50 % koncentreres om, at de svage i

 samfundet, bor og lever under ordentlige forhold.

 Lige nu mener vi, at der i samfundet er en vis forståelse for, at det er bedre og besparende at være

 opmærksom på, at det kan betale sig med en tidlig indsats hos pressede familier.

 I 2018 startede et projekt ”Sammen om en langsigtet og visionær Socialpolitik” hvor vi særligt gør

 opmærksomt på de socialpædagogiske kompetencer, socialpædagoger har.

 Og en af vores hovedprioriteter er, at få vores specialiserede uddannelse tilbage.

 Den faglighed der er brug for i vores arbejde hos samfundets svage, tilgodeses ikke tilstrækkelig i

 uddannelsesforløbet.

 Peter Sandkvist opfordre til, at vi går på Facebook og ser hvad der løbende arbejdes med på

 kontoret.

Ad.4. Program sendt på mail til alle medlemmer. Her en kort gennemgang af vores planlagte aktiviteter i

 2020. Forårsturen går til Retro-museet i Ulfborg og Flamingo Naturpark i Vemb.

 Sensommerturen er nu endelig aftalt til den 1. september 2020 med Flyvestationen i Karup. Vi håber

 Ikke, at besøget denne gang aflyses. Der vil være tidlig tilmelding og man skal have CPR.nr. oplyst på

 alle som vil med, det skal sendes til flyvestationen i god tid før besøget.

Ad.5. Ingen indkomne forslag.

Ad.6. Nye retningslinjer for valg til seniorudvalg. Alle er på valg hvert andet år, men i år gælder valget kun

 for et år, da det ordinære valg skal falde i ulige år.

 Genvalg til hele seniorudvalget.

Ad.7. Der er landsmøde for seniorer i Roskilde den 17. -19. august 2020

Ref. Betty Ringgaard